Virallinen lehti nro C 195 , 22/06/1998 s. 0033



A4-0163/98 Ehdotus neuvoston asetukseksi perunatärkkelystuotannon kiintiöjärjestelmästä annetun asetuksen (EY) N:o 1868/94 muuttamisesta (KOM(97)0576 - C4-0045/98 - 97/0300(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan 1 a kappale (uusi) >Alkuperäinen teksti> >EP:n äänestyksessä hyväksytty teksti> perunatärkkelysalan tukijärjestelyn poliittisessa arvioinnissa on otettava huomioon, että tärkkelysperunan viljelyllä on suuri merkitys tiettyjen alueiden sosiaalis-taloudellisen tilanteen kannalta, nimenomaan asianomaisten viljelijöiden tuloille, ja että sillä on myös epäsuoraa työllisyysvaikutusta; siksi on perusteltua luoda tälle alalle erityinen järjestely viljaa koskevan järjestelyn rinnalle, (Tarkistus 2) Johdanto-osan 1 b kappale (uusi) >Alkuperäinen teksti> >EP:n äänestyksessä hyväksytty teksti> perunatärkkelysalan tukijärjestelyn yhteydessä on saatava aikaan tasapaino eri raaka-aineisiin perustuvien tärkkelysten tukien välille, mikä on ollut pääperiaatteena yhteisön tärkkelystä koskevassa järjestelyssä alusta lähtien, (Tarkistus 3) Johdanto-osan 4 a kappale (uusi) >Alkuperäinen teksti> >EP:n äänestyksessä hyväksytty teksti> muiden ravinnoksi tarkoitettujen perunalajien viljely on merkittävää niin tuotantopinta-alan kuin tuottajien lukumäärän suhteen; perunaa ei kuitenkaan juureksena vielä koske YMJ:n sääntely; ottaen huomioon perunanviljelyn sosiaalisen merkityksen sekä tuotannon ja myynnin kausivaihtelut, olisi ravintoperunan tuottajille luotava tiettyjä tukitoimia; (Tarkistus 5) 1 a ARTIKLA (uusi) 5 artikla (asetus (EY) N:o 1868/94) >Alkuperäinen teksti> >EP:n äänestyksessä hyväksytty teksti> 1 a artikla Korvataan asetuksessa (EY) N:o 1868/94 oleva 5 artikla seuraavasti: "5 artikla Markkinointivuosina 1998/1999, 1999/2000 ja 2000/2001 perunatärkkelystä tuottaville yrityksille maksetaan tuotettua tärkkelystonnia kohti maksettava palkkio 2 artiklan 1 kohdassa tarkoitettua enimmäiskiintiötä vastaavasta tärkkelysmäärästä sillä edellytyksellä, että ne ovat maksaneet perunantuottajille asetuksessa (ETY) N:o 1766/92 olevassa 8 artiklan 1 kohdassa tarkoitetun vähimmäishinnan perunamääristä, jotka tarvitaan kiintiössä määrätyn tärkkelyksen enimmäismäärän tuottamiseen.» Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi perunatärkkelystuotannon kiintiöjärjestelmästä annetun asetuksen (EY) N:o 1868/94 muuttamisesta (KOM(97)0576 - C4-0045/98 - 97/0300(CNS))(Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(97)0576 - 97/0300(CNS)) ((EYVL C 369, 6.12.1997, s. 19.)), - neuvoston kuultua sitä EY:n perustamissopimuksen 42 ja 43 artiklan mukaisesti (C4-0045/98), - ottaa huomioon työjärjestyksensä 58 artiklan, - ottaa huomioon maataloutta ja maaseudun kehittämistä käsittelevän valiokunnan mietinnön ja budjettivaliokunnan lausunnon (A4-0163/98); 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.